# APSTIPRINĀTS

#### Iepirkumu komisijas

13.06.2018. sēdē

protokols Nr. 1

**Iepirkuma**

**NOLIKUMS**

**ZEMKOPĪBAS MINISTRIJAS KOPSTENDU IZSTRĀDE, TRANSPORTĒŠANA, NOMA, UZSTĀDĪŠANA, DEMONTĒŠANA STARPTAUTISKAJĀ IZSTĀDĒ Riga FOOD 2018**

Iepirkuma identifikācijas numurs – AREI-2018/14

**2018**

1. **Vispārīgā informācija**
   1. **Iepirkums** tiek organizēts saskaņā ar Publisko iepirkumu likuma 9. pantu (turpmāk tekstā – Likums), kā arī ņemot vērā šajā nolikumā (turpmāk tekstā - Nolikums) noteikto kārtību.

Iepirkums tiek veikts Ministru kabineta 17.12.2013. noteikumos Nr. 1524 “Noteikumi par valsts atbalstu lauksaimniecībai” minēto mērķu sasniegšanai. Iepirkuma mērķis ir sasniegts, ja noteikts uzvarētājs un ir noslēgts iepirkuma līgums par **Zemkopības ministrijas kopstendu izstrādi, transportēšanu, nomu, uzstādīšanu, demontāžu un apkalpošanu starptautiskajā izstādē Riga Food 2018.**

* + 1. Pasūtītājs ir:

Agroresursu un ekonomikas institūts.

Reģistrācijas numurs: 90002137506

Ekonomikas pētniecības centra adrese: Struktoru ielā 14, Rīgā, LV-1039.

Juridiskā adrese: Zinātnes iela 2, Priekuļi, Priekuļu pag., Priekuļu nov., LV-4126

Tālrunis: 67552909, fakss: 67541789.

E-pasts: [arei@arei.lv](mailto:arei@arei.lv).

* + 1. Iepirkumu veic Agroresursu un ekonomikas institūta (AREI) iepirkuma komisija, kas izveidota ar direktora 2018. gada 25. aprīļa rīkojumu Nr. R/1.2-7-43A.
    2. Kontaktpersona, kura ir tiesīga sniegt organizatorisku informāciju par iepirkumu, iepirkumu komisijas loceklis, Agroresursu un ekonomikas institūta Ekonomikas pētniecības centra vadītājs Juris Multiņš, tālr.: +371 26511022, e-pasts: arei@arei.lv.

## Iepirkuma identifikācijas numurs

* + 1. Iepirkuma identifikācijas numurs – AREI-2018/14.

## Iepirkuma priekšmets un piedāvājumu izvērtēšanas kritērijs:

* + 1. Iepirkuma priekšmets **Zemkopības ministrijas kopstendu izstrāde, transportēšana, noma, uzstādīšana, demontāža un apkalpošana starptautiskajā izstādē Riga Food 2018.**
    2. atbilstoši Tehniskajā specifikācijā (2.pielikums) noteiktajām prasībām.
    3. CPV kods 39154100-7 (Izstāžu stendi).
    4. Pretendents ir tiesīgs iesniegt piedāvājumu tikai par visu iepirkuma priekšmetu kopā. Piedāvājums, kas nav iesniegts par visu iepirkuma apjomu, bet tiks iesniegts tikai par atsevišķām pozīcijām, netiks vērtēts. Pretendents nevar iesniegt piedāvājuma variantus.

1.3.5. Piedāvājumu izvērtēšanas kritērijs – saimnieciski visizdevīgākais piedāvājums, kuru nosaka, ņemot vērā viszemāko cenu saskaņā ar Finanšu piedāvājumā norādīto piedāvājuma kopējo cenu (EUR bez PVN). Ja komisija konstatēs, ka vismaz divu piedāvājumu kopējā summa EUR bez PVN ir vienāda, par iepirkuma uzvarētāju tiks atzīts pretendents, kura veiktās vidējās darba devēja sociālās iemaksas apmērs uz vienu nodarbināto pēdējo sešu mēnešu laikā (skaitot no dienas, kad paziņojums par plānoto līgumu publicēts Iepirkumu uzraudzības biroja mājaslapā) ir vislielākais. Ja arī pēc šī kritērija nav iespējams noteikt, kuram pretendentam ir piešķiramas līguma slēgšanas tiesības, komisija uzvarētāju nosaka, veicot izlozi starp šiem pretendentiem.

1. **Piedāvājumu noformēšana, iesniegšanas vieta, laiks un kārtība**

## Piedāvājuma noformēšana

* + 1. Pretendents piedāvājumu iesniedz slēgtā un aizzīmogotā aploksnē vai kastē, uz kuras norādīts:
* pasūtītāja nosaukums un adrese (Agroresursu un ekonomikas institūts, Ekonomikas pētniecības centrs, Struktoru iela 14, Rīga, LV – 1039);
* atzīme “Iepirkums “**Zemkopības ministrijas kopstendu izstrāde, transportēšana, noma, uzstādīšana, demontāža un apkalpošana starptautiskajā izstādē Riga Food 2018**”, identifikācijas Nr. AREI-2018/14”;
* atzīme “Neatvērt līdz 2018. gada 26. jūnijam plkst. 10:00”.
  + 1. Piedāvājums sastāv no:
       1. pretendentu atlases dokumentiem;
       2. finanšu piedāvājuma.
    2. Piedāvājums sastāv no 1 (viena) oriģināla un 1 (viena) kopijas eksemplāra, kā arī piedāvājumam jāpievieno piedāvājuma elektroniskā versija, kas ir lasāma ar MS Office rīkiem. Elektroniskajai versijai jāsatur visas piedāvājuma oriģināla lapas.
    3. Piedāvājumam jābūt cauršūtam un caurauklotam tā, lai dokumentus nebūtu iespējams atdalīt, lapām jābūt sanumurētām un jāatbilst pievienotajam satura rādītājam. Uz piedāvājuma oriģināla un tā kopijas attiecīgi jānorāda “Oriģināls” vai “Kopija”.
    4. Pretendentiem ir tiesības piedāvājumus iesniegt elektroniskā formā parakstītus ar drošu elektronisko parakstu, kas satur laika zīmogu. Pretendents ir tiesīgs ar vienu drošu elektronisko parakstu parakstīt visus dokumentus kā vienu kopumu. Elektroniskā formā sagatavotais piedāvājums jāiesniedz uz elektroniskā datu nesēja.
    5. Piedāvājumā iekļautajiem dokumentiem jābūt skaidri salasāmiem, bez labojumiem.
    6. Piedāvājums jāsagatavo latviešu valodā atbilstoši Latvijas Republikā spēkā esošo normatīvo aktu prasībām, t.sk. Dokumentu juridiskā spēka likumam, Ministru kabineta 28.09.2010. noteikumiem Nr.916 “Dokumentu izstrādāšanas un noformēšanas kārtība”. Svešvalodā sagatavotiem piedāvājuma dokumentiem jāpievieno pretendenta apliecināts tulkojums latviešu valodā.
    7. Ja pretendents iesniedz dokumentu kopijas, katra dokumenta kopija jāapliecina normatīvajos aktos noteiktajā kārtībā. Ja viss piedāvājums ir cauršūts, pretendents var kopijas un tulkojumus apliecināt ar vienu apliecinājumu, iekļaujot šādu atrunu atsevišķa dokumenta veidā vai iekļaujot to pieteikumā. Ja komisijai rodas šaubas par iesniegtā dokumenta kopijas autentiskumu, tā pieprasa, lai pretendents uzrāda dokumenta oriģinālu. Iesniedzot piedāvājumu vai pieteikumu elektroniski, kandidāts vai piegādātājs ir tiesīgs ar vienu drošu elektronisko parakstu parakstīt visus dokumentus kā vienu kopumu.
    8. Iesniegtie piedāvājumi ir Agroresursu un ekonomikas institūts īpašums un netiek atdoti atpakaļ pretendentiem, izņemot punktā nolikuma 2.2.2., 2.2.3. un 2.2.4. punktā minētajos gadījumos.
    9. Piedāvājumā norāda, vai attiecībā uz piedāvājuma priekšmetu vai atsevišķām tā daļām nepieciešams ievērot komercnoslēpumu. Piedāvājuma lapām, kas satur šāda rakstura informācija, jābūt atzīmei “komercnoslēpums”. Par komercnoslēpumu nevar tikt atzīta informācija, kas saskaņā ar normatīvajiem aktiem ir vispārpieejama, t.sk., nolikumā iekļautā informācija.

## Piedāvājuma iesniegšanas vieta, datums, laiks un kārtība

* + 1. Pretendenti piedāvājumus iesniedz Agroresursu un ekonomikas institūta Ekonomikas pētniecības centra telpās Rīgā, Struktoru ielā 14, 2.stāvā 202. kab., darba dienās no plkst. 08:30 līdz 17:00, bet ne vēlāk kā līdz 2018. gada 26. jūnijam plkst. 10:00, iesniedzot personīgi vai, atsūtot pa pastu. Pa pastu iesniegtais piedāvājums uzskatāms, iesniegts laikā, ja tas nogādāts piedāvājuma iesniegšanas vietā līdz 2018. gada 26. jūnijam plkst. 10:00.
    2. Piedāvājums, kas iesniegts pēc minētā termiņa, tiks neatvērts nodots atpakaļ iesniedzējam.
    3. Piedāvājums, kas nav iesniegts noteiktajā kārtībā vai nav noformēts tā, lai piedāvājumā  
       iekļautā informācija nebūtu pieejama līdz piedāvājumu atvēršanas brīdim, netiek izskatīts un tiek atdots atpakaļ iesniedzējam.
    4. Pretendents var atsaukt vai mainīt savu piedāvājumu līdz piedāvājumu iesniegšanas  
       termiņa beigām, ierodoties personīgi piedāvājumu iesniegšanas vietā un apmainot  
       piedāvājumus. Piedāvājuma atsaukšanai ir bezierunu raksturs un tā izslēdz pretendentu no tālākas līdzdalības iepirkumā. Piedāvājuma mainīšanas gadījumā par piedāvājuma  
       iesniegšanas laiku tiks uzskatīts apmainītā piedāvājuma iesniegšanas brīdis.
    5. Piedāvājumu atvēršanai netiek rīkota atvēršanas sanāksme.

## Cita informācija

* + 1. Informācijas apmaiņa starp Agroresursu un ekonomikas institūtu un piegādātājiem (pretendentiem) notiek pa pastu, faksu, elektroniski vai pa tālruni atbilstoši Likuma un citu normatīvo aktu regulējumam.
    2. Ja piegādātājs ir laikus pieprasījis papildu informāciju par iepirkuma nolikumā iekļautajām prasībām, pasūtītājs to sniedz triju darbdienu laikā, bet ne vēlāk kā četras dienas pirms piedāvājumu iesniegšanas termiņa beigām. Papildu informāciju pasūtītājs nosūta piegādātājam, kas uzdevis jautājumu, un vienlaikus ievieto šo informāciju vietā, kur ir pieejams iepirkuma nolikums, norādot arī uzdoto jautājumu. Pasūtītājs ar iepirkumu saistītās informācijas apmaiņu nodrošina saskaņā ar Likuma 38. pantu.
    3. Pretendents sedz visas izmaksas, kas saistītas ar piedāvājumu sagatavošanu un iesniegšanu.

1. **Prasības pretendentiem**

## Nosacījumi pretendenta izslēgšanai no dalības iepirkumā

* + 1. Pasūtītājs izslēdz pretendentu no dalības iepirkumā jebkurā no šādiem gadījumiem (Likuma 9. panta astotā daļa):
       1. pasludināts pretendenta maksātnespējas process (izņemot gadījumu, kad maksātnespējas procesā tiek uz parādnieka maksātspējas atjaunošanu vērsts pasākumu kopums), apturēta tā saimnieciskā darbība vai pretendents tiek likvidēts;
       2. ir konstatēts, ka piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 euro. Attiecībā uz Latvijā reģistrētiem un pastāvīgi dzīvojošiem pretendentiem pasūtītājs ņem vērā informāciju, kas ievietota Ministru kabineta noteiktajā informācijas sistēmā Valsts ieņēmumu dienesta publiskās nodokļu parādnieku datubāzes un Nekustamā īpašuma nodokļa administrēšanas sistēmas pēdējās datu aktualizācijas datumā;
       3. iepirkuma dokumentu sagatavotājs (pasūtītāja amatpersona vai darbinieks), iepirkuma komisijas loceklis vai eksperts ir saistīts ar pretendentu šā likuma 25. panta pirmās vai otrās daļas izpratnē vai ir ieinteresēts kāda pretendenta izvēlē, un pasūtītājam nav iespējams novērst šo situāciju ar mazāk pretendentu ierobežojošiem pasākumiem;
       4. uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst prasībām, kas noteiktas paziņojumā par plānoto līgumu vai iepirkuma nolikumā, kā arī uz personālsabiedrības biedru, ja pretendents ir personālsabiedrība, ir attiecināmi Publisko iepirkumu likuma 9. panta astotās daļas 1., 2. vai 3. punkta nosacījumi.
       5. Pretendents ir ārzonā reģistrēta juridiskā persona vai personu apvienība.

## Nolikuma 3.1.1.1.– 3.1.1.5. punktā minēto apstākļu esamību pasūtītājs pārbauda Likuma 9. panta devītajā, desmitajā, vienpadsmitajā un divpadsmitajā daļā noteiktajā kārtībā.

## Prasības attiecībā uz pretendenta kvalifikāciju un iesniedzamie dokumenti:

|  |  |  |
| --- | --- | --- |
| Nr.p.k. | Prasības pretendentam | Iesniedzamie dokumenti |
| 3.3.1. | Pretendents ir reģistrēts normatīvajos aktos noteiktā kārtībā | Komersanta reģistrācijas apliecības kopija, kas apliecina pretendenta reģistrāciju Komercreģistrā, ja šāda reģistrācijas apliecība attiecīgajā valstī tiek izsniegta.  Pretendentam (Latvijas Republikas Uzņēmumu reģistra Komercreģistrā reģistrētam komersantam) šajā apakšpunktā minēto reģistrācijas apliecības kopiju ir tiesības neiekļaut piedāvājumā. Par pretendenta reģistrāciju minētajā reģistrā komisija pārliecinās patstāvīgi.  Ja piedāvājumu iesniedz piegādātāju apvienība, tā iesniedz kopīgu visu personu apvienības dalībnieku parakstītu pieteikumu. |
| 3.3.2. | Pretendents iepriekšējo 3 (trīs) gadu (2015., 2016., 2017., kā arī 2018. gadā līdz piedāvājuma iesniegšanas dienai) laikā realizējis vismaz 1 (vienu) līdzvērtīga apjoma (1 izstādes ietvaros visu realizēto stendu kopplatība nav mazāka par iepirkuma tehniskajā specifikācijā norādīto apjomu) un satura (stendu izveide, realizācija un demontāža) pakalpojumus Latvijā vai ārvalstīs. | 1. Pretendenta sagatavots apliecinājums par iepriekšējo pieredzi, norādot vismaz 1 (vienu) līdzvērtīga apjoma (stenda platības ziņā) un satura (stendu izveide, realizācija un demontāža) pakalpojumus Latvijā vai ārvalstīs, saskaņā ar nolikuma 4. pielikumu; 2. Pretendents iesniedz vismaz 1 (vienu) pozitīvu atsauksmi vai cita veida dokumentu, kas apliecina pretendenta iepriekš sniegto pakalpojumu, kuru pretendents ir norādījis apliecinājumā par iepriekšējo pieredzi. |
| 3.3.4 | Pretendentam iepriekšējo 3 (trīs) gadu (2015., 2016., 2017.) katra gada finanšu apgrozījums ir vismaz 1.5 (viens komats piecas) reizes lielāks par piedāvāto līgumcenu. Pretendentiem, kuri dibināti vēlāk, gada finanšu apgrozījums nostrādātajā periodā ir vismaz 1.5 (viens komats piecas) reizes lielāks par piedāvāto līgumcenu. | Pretendenta sagatavota izziņa par iepriekšējo 3 (trīs) gadu (2015., 2016., 2017.) apgrozījumu, norādot katra gada finanšu apgrozījumu. Pretendentiem, kas dibināti vēlāk, jāiesniedz izziņa par finanšu apgrozījumu tā darbības gados.  Pretendents var balstīties uz citu personu saimnieciskajām un finansiālajām iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura. Šādā gadījumā Pretendents pierāda Pasūtītājam, ka viņa rīcībā būs nepieciešamie resursi, iesniedzot, piemēram, šo personu apliecinājumu vai vienošanos par sadarbību konkrētā līguma izpildē. Pretendents un persona, uz kuras saimnieciskajām un finansiālajām iespējām tas balstās, ir solidāri atbildīgi par iepirkuma līguma izpildi.  Pretendents kā piegādātāju apvienība prasību var apliecināt kopumā (gan tikai viens no piegādātāju apvienības dalībniekiem, gan arī vairāki dalībnieki kopumā). |
| 3.3.5 | Pretendents savā piedāvājumā norāda visus tos apakšuzņēmējus (t.sk. apakšuzņēmēja apakšuzņēmējus), kuru sniedzamo pakalpojumu vērtība ir vismaz 10 (desmit) procenti no kopējās iepirkuma līguma vērtības vai lielāka, un katram šādam apakšuzņēmējam izpildei nododamo iepirkuma līguma daļu. | Ja Pretendents piesaista apakšuzņēmējus, tad jāiesniedz:  1) Pretendenta apliecinājums par to, kuru no līguma daļām Pretendents plāno nodot apakšuzņēmējiem, norādot apakšuzņēmējus un tiem nododamo darbu apjomu, tajā skaitā, % no kopējā;  2) Norādīto apakšuzņēmēju rakstisks apliecinājums par gatavību piedalīties iepirkuma līguma izpildē.  *Ja pretendents informāciju neiesniedz, pasūtītājs uzskata, ka apakšuzņēmēji netiek piesaistīti.* |
| 3.3.6 | Pretendentam iepirkuma priekšmeta izpildē (visā līguma izpildes laikā, t.sk. jānodrošina atrašanās izstādē laikā, kad tiek veikta izstādes stenda uzstādīšana, nodošana un demontāža) jāpiesaista projekta vadītājs, kuram iepriekšējo 3 (trīs) gadu laikā (2015., 2016., 2017., kā arī 2018. līdz piedāvājuma iesniegšanas termiņa beigām) ir pieredze vismaz 1 (viena) stenda izstrādes un realizācijas projekta vadīšanā. | Pretendentam jāiesniedz piedāvātā speciālista CV atbilstoši nolikuma 5.pielikumam sagatavota informācija, kas apliecina un ļauj pasūtītājam pārliecināties par šajā nolikuma punktā norādīto speciālista pieredzi (stendu izstrādi un realizācijas projektu vadīšanu). |

* 1. Komisija neizskata pretendenta piedāvājumu un izslēdz pretendentu no turpmākās dalības jebkurā piedāvājuma izvērtēšanas stadijā, ja pretendents neatbilst kādai no nolikumā minētajām prasībām.

1. **Finanšu piedāvājums**
   1. Finanšu piedāvājumā norāda pakalpojuma cenu katrā pozīcijā un piedāvājuma kopējo cenu par visu iepirkuma priekšmetu, par kādu tiks sniegts Tehniskajā specifikācijā atbilstošs pakalpojums.
   2. Finanšu piedāvājumu Pretendents sagatavo atbilstoši Finanšu piedāvājuma formai (Nolikuma 3.pielikums).
   3. Finanšu piedāvājumā cenu norāda euro (EUR).
   4. Finanšu piedāvājumā norādītajās cenās jābūt iekļautām visām ar līguma izpildi saistītajām izmaksām, t.sk. nodokļiem, nodevām un nepieciešamajām administrācijas izmaksām.
2. **Piedāvājumu vērtēšana**

## Iepirkuma komisija pārbauda piedāvājumu atbilstību šajā nolikumā norādītajām prasībām. Par atbilstošiem tiek uzskatīti tikai tie piedāvājumi, kuri atbilst visām nolikumā norādītajām prasībām. Ja, pārbaudot piedāvājumā sniegto informāciju, Pasūtītājs konstatē, ka tā neatbilst minētajām prasībām, pretendents no tālākas dalības iepirkumā tiek izslēgts.

## Iepirkuma komisija sākotnēji veic piedāvājuma noformējuma pārbaudi atbilstoši nolikumā minētajām piedāvājuma noformējuma prasībām. Gadījumā, ja piedāvājums neatbilst kādai noformējuma prasībai, komisija vērtēs pārkāpuma būtiskumu un komisijai ir tiesības lemt par šī piedāvājuma tālāku izskatīšanu vai neizskatīšanu.

## Pretendentu atlases laikā iepirkumu komisija veic nolikuma 3.3. punktā noteikto dokumentu pārbaudi, lai pārliecinātos, vai pretendents atbilst nolikuma 3.3.punktā noteiktajām pretendentu atlases prasībām.

## Finanšu piedāvājumu vērtēšanas laikā iepirkuma komisija pārbauda, vai finanšu piedāvājumā nav aritmētisku kļūdu.

## Ja iepirkuma komisija finanšu piedāvājumā konstatē aritmētiskas kļūdas, tā šīs kļūdas izlabo.

## Par visiem aritmētisko kļūdu labojumiem iepirkuma komisija paziņo pretendentam, kura finanšu piedāvājumā labojumi izdarīti. Vērtējot finanšu piedāvājumu, kurā bijušas aritmētiskās kļūdas, iepirkuma komisija ņem vērā tikai iepriekš noteiktajā kārtībā labotās kļūdas.

## Pasūtītājs par Pretendentu, kuram, atbilstoši nolikumā noteiktajām prasībām un piedāvājuma izvēles kritērijam, būtu piešķiramas līguma slēgšanas tiesības, veic pārbaudi par Likuma 9. panta astotajā daļā noteikto izslēgšanas gadījumu esamību.

1. **Komisijas tiesības un pienākumi**

## Iepirkuma komisija rīkojas saskaņā ar Likumu un šo nolikumu.

## Iepirkumu komisijas tiesības:

* + 1. nesniegt informāciju par citu piedāvājumu esamību laikā no piedāvājumu iesniegšanas dienas līdz piedāvājumu iesniegšanas termiņa beigām;
    2. nesniegt informāciju par piedāvājumu vērtēšanas procesu piedāvājumu vērtēšanas laikā līdz iepirkuma rezultātu paziņošanai;
    3. pieaicināt ekspertus piedāvājumu vērtēšanas procesā;
    4. pieprasīt, lai pretendents precizētu informāciju par savu piedāvājumu, ja tas nepieciešams piedāvājumu noformējuma pārbaudei, pretendentu atlasei, piedāvājumu atbilstības pārbaudei, kā arī piedāvājumu vērtēšanai. Saņemot uzaicinājumu sniegt šādu informāciju, Pretendentam tā jāiesniedz 3 (trīs) darba dienu laikā no pieprasījuma dienas, ja Likumā nav noteikts cits termiņš;
    5. pieprasīt pretendentam iesniegt dokumenta oriģinālu, ja komisijai rodas šaubas par iesniegtās dokumenta kopijas autentiskumu;
    6. jebkurā pretendentu un piedāvājumu izvērtēšanas posmā izslēgt pretendentu no turpmākās dalības iepirkumā un neizskatīt pretendenta piedāvājumu, ja tiek konstatēti pretendenta izslēgšanas apstākļi, kas noteikti nolikumā;
    7. pieņemt motivētu lēmumu piešķirt iepirkuma līguma slēgšanas tiesības;
    8. pieņemt lēmumu slēgt līgumu ar nākamo pretendentu, kura piedāvājums atbilst visām nolikuma prasībām un kurš piedāvājis nākamo saimnieciski izdevīgāko piedāvājumu, ja komisijas izraudzītais pretendents atsakās slēgt iepirkuma līgumu ar Agroresursu un ekonomikas institūtu. Pārtraukt iepirkumu, neizvēloties nevienu piedāvājumu, ja pieņemts lēmums slēgt līgumu ar nākamo Pretendentu, kurš piedāvājis nākamo saimnieciski izdevīgāko piedāvājumu, bet tas atsakās slēgt līgumu;
    9. Pasūtītājs ir tiesīgs pārtraukt iepirkumu un neslēgt līgumu, ja tam ir objektīvs pamatojums.

## Iepirkumu komisijas pienākumi:

* + 1. nodrošināt iepirkuma norisi un dokumentēšanu saskaņā ar normatīvo aktu prasībām;
    2. nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem;
    3. pēc ieinteresēto piegādātāju pieprasījuma normatīvajos aktos noteiktajā kārtībā sniegt informāciju par iepirkuma dokumentāciju;
    4. vērtēt Pretendentus un to iesniegtos piedāvājumus saskaņā ar Likumu, citiem normatīvajiem aktiem un nolikumu;
    5. labot aritmētiskās kļūdas pretendentu finanšu piedāvājumos;
    6. vienlaikus informēt visus pretendentus par pieņemto lēmumu attiecībā uz līguma slēgšanu saskaņā ar likumā noteikto kārtību;
    7. pēc iepirkuma līguma noslēgšanas vai iepirkuma izbeigšanas neizvēloties nevienu piedāvājumu, saglabāt piedāvājumu oriģinālus un iznīcināt to kopijas.

1. **Pretendenta tiesības un pienākumi**

## Pretendenta tiesības:

* + 1. pieprasīt papildu informāciju saistībā ar iepirkuma dokumentāciju, ievērojot nolikuma un Likuma prasības;
    2. iesniedzot piedāvājumu, pieprasīt apliecinājumu, ka piedāvājums ir saņemts;
    3. pirms piedāvājumu iesniegšanas termiņa beigām grozīt vai atsaukt iesniegto piedāvājumu;
    4. iesniegt iesniegumu par Agroresursu un ekonomikas institūta darbību attiecībā uz iepirkuma likumību Likumā noteiktajā kārtībā.

## Pretendenta pienākumi:

* + 1. līdz piedāvājumu iesniegšanas termiņa beigām regulāri iepazīties ar Pasūtītāja ievietoto informāciju par iepirkumu Pasūtītāja mājas lapā internetā;
    2. sagatavot piedāvājumus atbilstoši nolikuma prasībām;
    3. sniegt Pasūtītājam patiesu informāciju;
    4. sniegt atbildes uz komisijas pieprasījumiem par papildu informāciju, kas nepieciešama piedāvājumu noformējuma pārbaudei, pretendentu atlasei, piedāvājumu atbilstības pārbaudei un vērtēšanai;
    5. segt visas izmaksas, kas saistītas ar piedāvājumu sagatavošanu un iesniegšanu;
    6. iesniegt piedāvājumu atbilstoši nolikuma prasībām, kā arī nodrošināt, lai piedāvājumā ietvertā informācija nav pieejama līdz piedāvājumu atvēršanai. Pēc piedāvājumu iesniegšanas termiņa beigām pretendents nedrīkst savu piedāvājumu labot vai papildināt.

1. **Lēmuma pieņemšana un iepirkuma līgums**
   1. Komisija par uzvarētāju iepirkumā ar tiesībām slēgt līgumu atbilstoši nolikuma 6. pielikuma paraugam, atzīst Pretendentu, kurš izraudzīts atbilstoši nolikumā noteiktajām prasībām, ir iesniedzis visām nolikumā izvirzītajām prasībām atbilstošu piedāvājumu saskaņā ar nolikuma 1.3.5. punktā noteikto piedāvājumu izvērtēšanas kritēriju, un nav izslēdzams no dalības iepirkumā saskaņā ar Likuma 9. panta astoto daļu.
   2. Triju darbdienu laikā pēc lēmuma pieņemšanas pasūtītājs informē visus pretendentus par iepirkumā izraudzīto pretendentu vai pretendentiem un sniedz tiem Likuma 9. panta trīspadsmitajā daļā minēto lēmumā norādāmo informāciju, kā arī savā mājaslapā nodrošina brīvu un tiešu elektronisku piekļuvi šā panta trīspadsmitajā daļā minētajam lēmumam.
   3. Desmit darbdienu laikā pēc tam, kad noslēgts iepirkuma līgums, pasūtītājs sagatavo un publikāciju vadības sistēmā publicē informatīvu paziņojumu par noslēgto līgumu.
   4. Desmit darbdienu laikā pēc tam, kad stājas spēkā iepirkuma līgums vai tā grozījumi, pasūtītājs savā mājaslapā ievieto iepirkuma līguma vai tā grozījumu tekstu, atbilstoši normatīvajos aktos noteiktajai kārtībai ievērojot komercnoslēpuma aizsardzības prasības.
2. **Pielikumu saraksts:**

1.pielikums – Pieteikums par piedalīšanos iepirkumā;

2.pielikums – Tehniskā specifikācija ar 22 pielikumiem (atsevišķā datnē interneta vidē [www.arei.lv](http://www.arei.lv/) sadaļā Iepirkumi);

3.pielikums – Finanšu piedāvājuma forma;

4.pielikums – Pretendenta apliecinājums par iepriekšējo pieredzi;

5. pielikums- Piedāvātā speciālista CV;

6. pielikums- Līguma projekts.

1. pielikums

iepirkuma identifikācijas Nr. AREI- 2018/14

**Pieteikums par piedalīšanos iepirkumā**

**“Zemkopības ministrijas kopstendu izstrāde, transportēšana, noma, uzstādīšana, demontāža un apkalpošana starptautiskajā izstādē Riga Food 2018**

Identifikācijas Nr. AREI-2018/14

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_  */Datums/* |  |

Pretendents \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*/Nosaukums/ Vārds, uzvārds/*

ar piedāvājuma iesniegšanu piesaka dalību iepirkumā “Zemkopības ministrijas kopstendu izstrāde, transportēšana, noma, uzstādīšana, demontāža un apkalpošana starptautiskajā izstādē Riga Food 2018”, ID Nr. AREI-2018/14, (turpmāk – Iepirkums) un Pretendenta vārdā apliecina, ka:

1. ir iepazinies ar Iepirkuma noteikumiem, piekrīt piedalīties Iepirkumā un garantē Iepirkuma nolikumā pasūtītāja izvirzīto prasību izpildi un gadījumā, ja tiks atzīts par iepirkuma uzvarētāju, slēgt iepirkuma līgumu pasūtītāja uzaicinājumā noteiktajā termiņā;
2. veiks iepirkuma līguma izpildi atbilstoši Iepirkuma dokumentācijas, t.sk. tehniskās specifikācijas, prasībām;
3. visa piedāvājuma dokumentācijā ietvertā informācija ir patiesa un Pretendents neliks šķēršļus tās pārbaudei;
4. piekrīt, ka Iepirkuma ietvaros un Iepirkuma līguma slēgšanas gadījumā personu dati tiks publiskoti atbilstoši Publisko iepirkumu likumā un uz tā pamata izdoto tiesību aktu noteiktajā apjomā;
5. Pretendenta rekvizītu tabulas 12.punktā norādītā elektroniskā pasta adrese ir Pretendenta oficiālā elektroniskā pasta adrese un uz norādīto elektroniskā pasta adresi Pretendents saņems Pasūtītāja nosūtīto saraksti ar drošu elektronisko parakstu Iepirkuma ietvaros un Iepirkuma rezultātā noslēgtā iepirkuma līguma ietvaros, pamatojoties uz Paziņošanas likuma 9.panta otro daļu.

Pretendenta uzņēmums vai tā piesaistītā apakšuzņēmēja uzņēmums **atbilst/ neatbilst** mazā vai vidējā uzņēmuma statusam (norādīt attiecināmo).

(skaidrojumu skatīt:

https://www.iub.gov.lv/sites/default/files/upload/skaidrojums\_mazajie\_videjie\_uzn.pdf).

**Pretendenta rekvizīti:** (Pretendents aizpilda tabulu, norādot visu pieprasīto informāciju)

|  |  |  |
| --- | --- | --- |
| 1. | Pretendenta nosaukums |  |
| 2. | Vienotās reģistrācijas numurs |  |
| 3. | Juridiskā adrese |  |
| 4. | Adrese korespondences saņemšanai |  |
| 5. | Bankas nosaukums |  |
| 6. | Bankas konta numurs |  |
| 7. | Kontaktpersonas vārds, uzvārds |  |
| 8. | Tālruņa Nr. |  |
| 9. | Faksa Nr. |  |
| 10. | Mobilā tālruņa Nr. |  |
| 11. | Elektroniskā pasta adrese |  |
| 12. | Oficiālā elektroniskā pasta adrese |  |

Pretendenta pārstāvja

vārds, uzvārds, amats, pārstāvības pamats: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta pārstāvja paraksts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Ja piedāvājumu iesniedz personu apvienība, iesniegumu paraksta visas personas, kas ietilpst personu apvienībā.)

2.pielikums

Iepirkuma identifikācijas Nr. AREI-2018/14

**“Zemkopības ministrijas kopstendu izstrāde, transportēšana, noma, uzstādīšana, demontāža un apkalpošana starptautiskā izstādē Riga Food 2018”**

**TEHNISKĀ SPECIFIKĀCIJA**

**I. Iepirkuma priekšmets** ir nodrošināt nacionālā kopstenda ar kopējo platību 231 m2 saskaņošanas, nomas, uzstādīšanas un apkalpošanas pakalpojumus izstādē „RIGA FOOD 2018” Ķīpsalā, Rīgā, kas notiks 2018. gadā no 5. septembra līdz 8. septembrim.

Kopstends sastāv no:

* + - 1. četrpusēji atvērta (sala) stenda ar platību 203 m2 un 18 dalībnieku darba vietām, turpmāk saukts APVIENOTAIS **PĀRTIKAS STENDS**;
      2. atsevišķi iznesta, četrpusēji atvērta (sala) maizes nozares dalībnieku stenda ar platību 28 m2 un 5 dalībnieku darba vietām, turpmāk saukts MAIZES STENDS.

**II. Pakalpojuma izpildes specifiskās prasības:**

Izpildītājs veic PĀRTIKASun MAIZESstendu dizaina elementu izstrādi un sniedz stendu konstrukciju un elementu nomas pakalpojumus. Stendu dizaina elementu izgatavošanai jāizmanto tikai izturīgi un funkcionāli atbilstoši materiāli, izgatavošanai jānotiek saskaņā ar stendu tehniskajiem rasējumiem un vizualizācijām - R1, R2, R3, R4, R5, R6, V1, V2, V3, V4, V5, V6, V7, V8, V9, V10, kas ietver:

1. PĀRTIKASun MAIZES stendu laukumu un to elementu izveidi saskaņā ar kopstendu vizuālā veidola skici;
2. Stendu uzstādīšanu un funkcionēšanu tehniskā kārtībā Ķīpsalas izstāžu hallē, Ķīpsalas ielā 8, Rīgā, tehnisko apkopi izstādes norises laikā atbilstoši izstādes rīkotāju un Pasūtītāja prasībām, nojaukšanu un platības atbrīvošanu pēc izstādes beigām;
3. Stendu apgaismojuma uzstādīšanu un nodrošināšanu, kā arī apgaismošanas objektu pielāgošanu saskaņā ar stendu dalībnieku specifikācijām;
4. Stendu dalībnieku logotipu izgatavošanu un izvietošanu atbilstoši tehniskās specifikācijas lapām R.2, V.1 – V.6 un Pasūtītāja norādēm;
5. Stenda dalībnieku izvietojums katrā stendā un dalībnieku logotipu faili tiks nosūtīti Izpildītājam nekavējoši pēc līguma noslēgšanas un tiks saskaņota to izvietošana.

Izpildītājam pakalpojums jāīsteno saskaņā ar izstādes organizatoru noteiktajām prasībām un izstādes iekšējās kārtības noteikumiem, t. sk. attiecībā uz ugunsdrošību un darbu ar elektrību. Stendu izveide un nodošana Pasūtītājam jāveic līdz 4. septembra plkst. 14:00, tehniskais atbalsts stendu dalībniekiem viņu ekspozīciju iekārtošanas laikā līdz 4. septembra plkst. 22:00, tehniskais atbalsts izstādes laikā, stendu demontāžas uzsākšana un pabeigšana – atbilstoši izstādes organizatoru noteikumiem.

Izpildītājam ar izstādes organizatoriem jāsaskaņo kopstendu konstrukcija un celšanas gaita, iesniedzot nepieciešamos dokumentus.

**III. Stendu elementu apraksts**

**1. Vispārēja informācija**

Latvijas nacionālo kopstendu laukumi atrodas Ķīpsalas iztāžu kompleksa hallē Nr. 2. Stendu konfigurācija redzama tehniskās specifikācijas lapā R.1.

**2. Stendu grīda, nodalošā siena, virtuves/noliktavas sienas**

Grīda veidota paaugstināta ar kopējo augstumu 50 mm. Konstruktīvi grīda veidota no pamatnes karkasa, kas pārklāts ar 16 mm saplākšņa vai laminētām KSP plātnēm. Plātnes savienotas savā starpā ar slēptām atslēgām. Krāsa – balta. Grīdas klājuma malām jābūt nosegtām ar baltu pulverkrāsojuma tehnikā krāsotu 50x50 mm alumīnija leņķa profilu. Zem grīdas jābūt instalētai elektrisko zemsprieguma vadu sistēmai, kā arī nepieciešamības gadījumā ūdens pievades un kanalizācijas caurulēm.

PĀRTIKASstenda nodalošās sienas izgatavo no gluda, nedeformējoša materiāla – piemēram, MDF, kokskaidu plāksnēm vai līdzīga (tehniskās specifikācijas lapas R.1, R.2).

Konstrukcijas stabilitātei izmanto iekšējo, nesošo koka vai cita materiāla karkasu. Sienās izveidoti izgaismoti, caurejoši atvērumi dekoratīvo telpaugu izvietošanai (tehniskās specifikācijas lapas R.2, V.1 – V.6).

Slēptais, nekarsējošais (piemēram, LED) apgaismojums izvietots atvēruma augšpusē. Atvēruma iekšpuse balta, apakšējā daļa iedziļināta drošai dekoratīvo telpaugu izvietošanai.

Sienu kopējais biezums – 200 mm.

MAIZESstenda iekārto sadalošo sienu (tehniskās specifikācijas lapas R.2, V.7 – V.10) veido vizuāli līdzīgu kā PĀRTIKASstenda nodalošās sienas. Sienas biezums – 200 mm.

Sienām jābūt pilnīgi gludām. Sienu krāsa *Telegrey 2*, RAL 7046. Sienu būvēšanas procesā veidojošās iespējamās spraugas vai savienojuma vietas ir rūpīgi jāaizšpaktelē.

Uz PĀRTIKAS stenda nodalošajām sienām izvietoti telpiski logotipi „LATVIJA” (kopā 4 gab.) un stilizēta, melni balta Lielvārdes josta (tehniskās specifikācijas lapas R.2, V.1 – V.6; pielikums Nr. 2) ar burtu biezumu 120 mm. Logotipa priekšējā plakne balta, korpuss krāsots – *Agate Grey*, RAL 7038.

Uz MAIZES stenda sadalošās sienas, katrā pusē, izvietoti 2 logotipi „LATVIJAS MAIZE” un stilizēta, melni balta Lielvārdes josta (tehniskās specifikācijas lapas R.2, V.7 – V.10). Lielvārdes jostu izgatavo kā izdruku un pielīmē pie sienām saskaņā ar pielikuma Nr. 1 zīmējumā R.2 redzamo. Logotipus „LATVIJAS MAIZE” – ploterējot un pielīmējot pie sadalošās sienas. Logotipu krāsa – balta.

PĀRTIKAS stendā izveidota virtuves/noliktavas telpa ar plauktiem eksponātu glabāšanai, drēbju pakaramajiem, virtuves izlietni ar aukstā/karstā ūdens pieslēgumiem, ledusskapi (250 litru) ar diennakts elektrības pieslēgumu produktu uzglabāšanai, galda virsmu pavāra darbam, piekārtiem trauku skapi un trauku žāvētāju un elektriskām slēgierīcēm stenda elektroapgādei. Stenda virtuves/noliktavas izmēri atbilstoši pielikuma Nr. 1 zīmējumam R.1. Durvis izgatavotas no tā paša materiāla kā sienas.

Durvis veidotas tā, lai tās būtu mazāk pamanāmas, bez aplodām. Virtuvei/noliktavai jābūt slēdzamai, un Pasūtītājam jābūt pieejamam komplektam ar 3 atslēgām. Virtuves/noliktavas sienas izgatavo līdzīgi kā nodalošo sienu. Sienas biezums – 100 mm, krāsa – balta.

PĀRTIKAS stendā katra uzņēmuma logotips izvietots gan uz nodalošās sienas, gan uz eksponenta letas E1 priekšpaneļa; MAIZES stendā – tikai uz atbilstošās eksponenta letes E1 priekšpaneļa (tehniskās specifikācijas lapas R.2, R.3, V.1 – V.10).

Logotips izdrukāts uz pašlīmējošās plēves un pielīmēts attiecīgi eksponenta letes priekšpanelim vai nodalošai sienai. Dalībnieku logotipu faili tiks nosūtīti pēc līguma noslēgšanas ar Izpildītāju. Logotipu izvietojums ir saskaņojams ar Pasūtītāju pēc līguma noslēgšanas ar Izpildītāju.

Uz virtuves/noliktavas sienām, stenda abās pusēs izvietoti krāsaini Latvijas Zemkopības ministrijas ģerboņi (Tehniskās specifikācijas lapas R.2, V.1 – V.6). Ģerboņus sagatavo kā krāsainas izdrukas uz līmplēves.

Izpildītājam ir jāiesniedz Pasūtītājam katra stenda virtuves/noliktavas plānojums ar telpas aprīkojuma un iekārtojuma izvietojumu, kurā jābūt nodrošinātam:

* vairākiem elektrības pieslēgumiem (rozešu bloks ar vismaz 10 pieslēgumvietām), lai nodrošinātu elektroierīču darbību, t.sk., vismaz diviem 24h pieslēgumiem;
* maksimāli daudz 4 līmeņa plauktu sistēmas, kas izvietotas gar virtuves sienām un nodrošina telpas funkcionālu izmantošanu dalībnieku mantu un produktu glabāšanai izstādes laikā. Plauktu izvietojums jāsaskaņo ar Pasūtītāju. Izpildītājam ir jāparedz, ka Plauktu izvietojums un skaits var mainīties plānojuma saskaņošanas procesā;
* vismaz 10 pie sienas stiprināmiem drēbju pakaramajiem;
* trim atslēgu komplektiem;
* izlietnei ar aukstā, karstā ūdens, kanalizācijas pieslēgumiem un ūdens krānu-maisītāju;
* 1 gab. ledusskapim ar tilpumu ne mazāk par 250l;
* darba virsmai produktu sagatavošanai;
* dīvāns sēdēšanai (līdz 1.5m garš);
* trauku skapim un trauku žāvētājam;
* spogulim ar izmēru ne mazāku kā 40 x 50cm;
* kafijas automātam aprīkotam ar kafijas pupiņu malšanas funkciju. Jaudai un ražībai jābūt pietiekamai eksponentu un viesu apkalpošanai;
* elektriskajai tējkannai;
* atkritumu tvertnei ar tilpumu 100l un vismaz 30 gab. atbilstoša izmēra atkritumu maisiem.

**3. Stendu elementi un mēbeles stendā**

Stendos jānodrošina šādi stenda elementi:

3.1. Eksponentu letes (E1) ar organiskā stikla brošūru turētāju un slēdzamām durvīm (Tehniskās specifikācijas lapa R.3). Lete izgatavota no 16 mm krāsota MDF vai līdzīga, kvalitatīva materiāla baltā krāsā. Letes malām un stūriem jābūt precīziem, bez spraugām. Nav pieļaujama papildu elementu (leņķu, līstu utt.) izmantošana ārējā apdarē. Pie eksponentu letes sāniem pēc vajadzības piestiprināts caurspīdīgs akrila bukletu turētājs.

Letes iekšpusē rozete elektrības pieslēgumam. Eksponentu lešu skaits:

PĀRTIKAS stendā – 18 gab.;

MAIZES stendā – 5 gab.

3.2. Stikla vitrīnas (V1, V2), bez nesošiem statņiem, ar baltu aizmugures sienu, 3 stikla plauktiem (tehniskās specifikācijas lapa R.6). Durvis veramas no sāniem; atkarībā no novietojuma – labās – V1 vai kreisās – V2. Vitrīnu pamatnes, augšdaļa un aizmugurējā siena izgatavota no krāsota MDF, kompozītā alumīnija *Dibond* vai līdzīga, kvalitatīva materiāla baltā krāsā. Malām, stūriem jābūt precīziem, bez spraugām. Vitrīnas kopējam izgaismojumam izmanto tās augšdaļā iemontētu 70 W HMI vai analogu apgaismojumu veidojošu LED gaismas avotu. Akcentētam, nekarsējošam izgaismojumam izmantojami LED gaismas avoti ar jaudu ne mazāku kā 7 W. Akcentētās gaismas avoti stiprinās pie spriegotām strāvvadošām trosēm vai stieņiem. Augstumi gaismas avotiem maināmi. Vitrīnas sienām un maināma augstuma plauktiem izmantojams rūdīts stikls ar biezumu ne mazāku par 6 mm.

Vitrīnu skaits:

PĀRTIKAS stendā – V1 – 7 gab., V2 – 11 gab.

MAIZES stendā – V2 – 5 gab.

3.3. Horizontālās aukstuma vitrīnas PĀRTIKAS stendā izvietotas saskaņā ar tehniskās specifikācijas lapā R.1 redzamo, 5 gab. aukstuma vitrīnas AV, kuras nodrošina Pasūtītājs, bet uzstāda Izpildītājs sadarbībā ar to piegādātāju.

Aukstuma vitrīnu izmēri: platums 1580 mm – 2 gab., platums 1880 mm – 2 gab., platums 1280 mm-1 gab. un to precīzu sadalījumu pēc lielumiem un atbilstoši stenda dalībniekiem Pasūtītājs noteiks pēc līguma parakstīšanas ar Izpildītāju.

3.4. Krēsli, bāra krēsli eksponentiem, pārrunu galdi

Stendā atbilstoši tehniskās specifikācijas pielikuma lapā R.1 attēlotajam izvietoti:

1. pārrunu galdi (G). PĀRTIKAS stendā – 18 gab., MAIZES stendā – 3 gab. Pārrunu galdu virsmas 800 mm diametrā izgatavotas no 25 mm bieza balta lamināta vai krāsota MDF. Malas apdarītas ar ABS vai analogu materiālu. Galda kāja hromēta. Augstums 750 mm. MAIZES stendā uz galda paredzēts izvietot tosteri maizes grauzdēšanai;
2. krēsli (K). PĀRTIKAS stendā – 72 gab., MAIZES stendā – 11 gab.;
3. bāra krēsli (BK). PĀRTIKAS stendā – 18 gab., MAIZES stendā – 5 gab.;

MAIZES stendā atbilstoši tehniskās specifikācijas lapās R.1, R.4 attēlotajam izvietots apspriežu galds (AG), kuru nodrošina Pasūtītājs un no Pasūtītāja noliktavas (adrese Struktoru iela 14, Rīga) uz izstāžu vietu un no tās nogādā Izpildītājs. Veic arī tā uzstādīšanu un izjaukšanu.

3.5. Dekoratīvo augu kastes/telpas dalītāji

Atbilstoši tehniskās specifikācijas pielikuma lapām R.1, R.5, izvietotas dekoratīvo augu kastes/telpas dalītāji. Kastes izgatavotas no saplākšņa, MDF, laminētas KSP vai cita gluda, nedeformējoša materiāla. Krāsa balta, šuvju vietas aizšpaktelētas. Augu sagādi un aprūpi veic Izpildītājs. Augu izvēle saskaņojama ar Pasūtītāju. Kastu skaits:

PĀRTIKAS stendā – 20 gab.;

MAIZES stendā – 2 gab.

3.6. Telpiska dekorācija un fotografēšanās vieta MAIZES stendā

MAIZES stendā tiks izveidota dekoratīva kompozīcija ar autentiskiem maizes cepšanas piederumiem – abra utt. Dekorāciju nodrošina Pasūtītājs. Izstādes laikā paredzēta fotografēšanās. Šim nolūkam Pasūtītājs nodrošina viegli saliekamu un novācamu fona stendu ar izmēru 2.5 x 2.3 metri. Izpildītājam ir jānodrošina šī fona stenda uzstādīšana/novākšana un, ja nepieciešams, stiprināšana. Fona attēlu nodrošina Pasūtītājs.

Kompozīcijas un fona izvietojums redzams tehniskās specifikācijas lapās R.1 un V.7 – V.10.

**4. Apgaismojums stendos**

Apgaismojumu nodrošina uz piekārtajām fermām izvietotie HMI gaismas avoti ar dienas gaismas spektru un 150 W jaudu katrs. Var izmantot arī LED gaismas avotus ar līdzīgiem gaismas parametriem. Nepieciešamais HMI gaismas avotu skaits:

PĀRTIKAS stendā – 60 gab.;

MAIZES stendā – 12 gab.

**5. Elektrība stendā**

Izpildītājs nodrošina stendiem elektrības pieslēgumu, pasūtot to no izstādes organizatoriem. Elektrības pieslēgumu apmaksā Izpildītājs Sadales iekārta izvietota virtuvē/noliktavā (tehniskās specifikācijas lapa R.1). Kopējā jauda – 64 A, 400 V.

Aukstuma vitrīnām un ledusskapim virtuvē/noliktavā jānodrošina 24 h pieslēgums. Eksponentu letēs (E1) izvietotas rozetes personālo datoru darbināšanai.

**6. Ūdens un kanalizācija stendā**

Stenda slēgtajā virtuves/noliktavas daļā Izpildītājs nodrošina aukstā un karstā ūdens, kā arī kanalizācijas pieslēgumu, pasūtot to no izstādes organizatoriem. Šos pieslēgumus apmaksā Izpildītājs. Izpildītājs arī nodrošina nepārtrauktu aukstā un karstā ūdens padevi izstādes laikā.

Stenda virtuvē jānodrošina dzeramo ūdeni, kas novietots uz statīva vai ūdens dzesētāja. Dzeramo ūdeni izstādes laikā (katru dienu vismaz viena 20-litru pudele) nodrošina un apmaksā Izpildītājs.

Stenda tehnisko rasējumu un vizualizāciju lapas:

* 1. R1, R2, R3, R4, R5, R6.
  2. V1, V2, V3, V4, V5, V6, V7, V8, V9, V10
  3. Latvija
  4. Latvijas maize
  5. Gara siena Lielvardes josta
  6. Lielvardes josta Latvijas maizei
  7. Latvijas gara siena ar Lielvardes jostu
  8. Latvijas maize mazais stends.

3. pielikums

iepirkuma identifikācijas Nr. AREI-2018/14

**Zemkopības ministrijas kopstendu izstrāde, transportēšana, noma, uzstādīšana, demontāža un apkalpošana starptautiskajā izstādē Riga Food 2018**

**FINANŠU PIEDĀVĀJUMA FORMA**

1. Samaksas kārtība:
   1. Avanss 20% no kopējās līguma summas 10 (desmit) dienu laikā no iepirkuma līguma noslēgšanas;
   2. Starpmaksājums 30 % apmērā no kopējās Līguma summas 2 (divu) darba dienu laikā pēc stenda pieņemšanas;
   3. Gala maksājums 50% apmērā no kopējās Līguma summas 10 (desmit) darba dienu laikā pēc gala pieņemšanas nodošanas akta parakstīšanas.
2. Pretendentam Finanšu piedāvājums jāsagatavo atbilstoši Tehniskajā specifikācijā, t.sk.Stenda tehnisko rasējumu un vizualizāciju, noteiktajām prasībām, izmantojot zemāk pievienoto finanšu piedāvājuma formu. Pretendentam jāsagatavo finanšu piedāvājums, iekļaujot visas izmaksas, kas nepieciešamas kvalitatīvai iepirkuma priekšmeta izpildei atbilstoši tehniskajā specifikācijā izvirzītajām prasībām un apjomiem, t.sk., stenda izveidei, nogādāšanai uz un no izstādes, montēšanai un demontēšanai, stenda darbības nodrošināšanai, tehniskajam atbalstam:

|  |  |  |  |
| --- | --- | --- | --- |
|  | **FINANŠU PIEDĀVĀJUMS** | |  |
| **Nr.p.k.** | **Darbības vai piedāvājamā objekta apraksts** | **Pretendenta piedāvātā cena EUR, bez PVN** | |
| **1.** | **Stenda konstrukciju izveide atbilstoši tehniskajai specifikācijai.** |  | |
| **2.** | **Stendu grīda, sienas un tās noformējums atbilstoši tehniskai specifikācijai.** |  | |
| **3.** | **Stenda aprīkojums, mēbeles un stenda pārējie elementi/noformējums atbilstoši tehniskai specifikācijai.** |  | |
| **4.** | **Stenda apgaismojums/elektrība un ūdens/kanalizācija atbilstoši tehniskai specifikācijai.** |  | |
| **5.** | **Stenda montāžas un demontāžas izmaksas.** |  | |
| **6.** | **Pārējās izmaksas atbilstoši tehniskai specifikācijai** |  | |
|  | **Kopā bez PVN** |  | |
|  | **PVN 21%** |  | |
|  | **Kopā ar PVN** |  | |

Pretendenta paraksts:

## 4. pielikums

iepirkuma identifikācijas Nr. AREI-2018/14

## Pretendenta apliecinājums par iepriekšējo pieredzi

(apliecina Nolikuma 3.3.2. punktā minēto)

|  |  |  |  |  |  |  |
| --- | --- | --- | --- | --- | --- | --- |
| Nr. | Pakalpojuma apraksts (saturs) | Stenda platība (m2) | Pasūtītāja nosaukums, adrese | Pakalpojuma realizēšanas vai sniegšanas valsts | Pasūtītāja kontaktpersona vārds, uzvārds tālrunis | Projekta uzsākšanas, pabeigšanas  gads/ mēnesis |
| 1. |  |  |  |  |  |  |
| 2. |  |  |  |  |  |  |
|  |  |  |  |  |  |  |

|  |  |
| --- | --- |
| Pretendenta pārstāvja paraksta atšifrējums: |  |

## 5. pielikums

## iepirkuma identifikācijas Nr. AREI-2018/14

Speciālista CV

(apliecina Nolikuma 3.3.6. punktā minēto)

|  |  |  |  |  |
| --- | --- | --- | --- | --- |
| Iepirkums nosaukums: | | Zemkopības ministrijas kopstenda izstrāde, transportēšana, noma, uzstādīšana, demontāža un apkalpošana starptautiskajā izstādē Riga Food 2018 | | |
| Piedāvātā pozīcija projektā: | |  | | |
| 1. Uzvārds: | |  | | |
| 2. Vārds: | |  | | |
| 3. Valodas: (zināšanu līmenis no 1 - brīvi līdz 5 - pamatzināšanas) | | | | |
| Valoda | Lasītprasme | | Runātprasme | Rakstītprasme |
|  |  | |  |  |
|  |  | |  |  |
|  |  | |  |  |
|  | | | | |
| 4. Pašreizējais amats: | |  | | |
|  | |  | | |
| 5. Darba pieredze: | | | | |
| Darbavietas nosaukums: | |  | | |
| Adrese: | |  | | |
| Datums no/līdz | |  | | |
| Amats: | |  | | |
| Darba apraksts: | |  | | |

6. Informācija par stendu izstrādes un realizācijas projektu vadīšanu (nolikuma 3.3.6. punkts)

|  |  |  |  |  |  |
| --- | --- | --- | --- | --- | --- |
| Darba izpildes gads | Darbavieta | Projekta nosaukums, apjoms, īss projekta apraksts | Amats | Klients, darba apraksts | Pasūtītāja kontaktpersonas vārds, uzvārds, tālruņa numurs |
|  |  |  |  |  |  |
|  |  |  |  |  |  |
|  |  |  |  |  |  |

Es, apakšā parakstījies/-usies, apliecinu, ka augstākminētais pareizi atspoguļo manu pieredzi un kvalifikāciju.

Ar šo es apņemos visā iepirkuma līguma izpildes laikā kā Projektu vadītājs strādāt pie līguma izpildes (iepirkums **„Zemkopības ministrijas kopstenda izstrāde, transportēšana, noma, uzstādīšana, demontāža un apkalpošana starptautiskajā izstādē Riga Food 2018”** iepirkuma Nr. AREI-2018/14) tādā statusā, kāds man ir paredzēts <*Pretendenta nosaukums>*piedāvājumā, gadījumā, ja šim Pretendentam tiks piešķirtas tiesības slēgt Līgumu.

Ar šo apliecinu, ka neesmu iesaistīts cita Pretendenta piedāvājumā šī iepirkuma ietvaros un neesmu interešu konflikta situācijā.

Šī apņemšanās nav atsaucama, izņemot, ja iestājas ārkārtas apstākļi, kurus nav iespējams paredzēt iepirkuma laikā.

|  |  |
| --- | --- |
| Vārds, Uzvārds |  |
| Paraksts |  |
| Datums |  |

## 6. pielikums

## iepirkuma identifikācijas Nr. AREI-2018/14

**Zemkopības ministrijas kopstenda izstrāde, transportēšana, noma, uzstādīšana, demontāža un apkalpošana starptautiskajā izstādē Riga Food 2018**

**ID Nr. AREI-2018/14**

IEPIRKUMA LĪGUMS Nr. L-\_\_\_\_\_\_\_\_\_\_\_\_\_/2018EPC

2018. gada .

**Agroresursu un ekonomikas institūts**, nodokļu maksātāja reģistrācijas kods 90002137506 (turpmāk – Pasūtītājs), kura vārdā saskaņā ar 01.04.2016. pilnvaru Nr. 19/2016 EPC un Pētniecības centru nolikumu rīkojas Ekonomikas pētniecības centra vadītājs Juris Multiņš, un **\_\_\_\_\_\_\_\_\_\_\_**, Reģistrācijas Nr., \_\_\_\_\_\_\_\_\_\_\_\_\_\_\_\_, kura vārdā saskaņā ar \_\_\_\_\_\_\_\_\_\_\_rīkojas, no otras puses,

kopā saukti - Puses un katrs atsevišķi - Puse,

pamatojoties uz iepirkumu “**Zemkopības ministrijas kopstendu izstrāde, transportēšana, noma, uzstādīšana, demontēšana un darbības nodrošināšana starptautiskajā izstādē Riga Food 2018**”, ID Nr. AREI – 2018/14, turpmāk – Iepirkums, rezultātiem un Izpildītāja iesniegto piedāvājumu,

ievērojot Ministru kabineta 17.12.2013. noteikumus Nr. 1524 “Noteikumi par valsts atbalstu lauksaimniecībai”,

noslēdz šādu iepirkuma līgumu par (turpmāk – Līgums):

1. **Līguma priekšmets**
   1. Pasūtītājs uzdod, un Izpildītājs apņemas veikt Zemkopības ministrijas kopstendu (turpmāk – Stends) izstrādi, transportēšanu, nomu, uzstādīšanu, demontēšanu un darbības nodrošināšanu (turpmāk – Darbi) starptautiskajā izstādē “Riga Food **2018**” (turpmāk – Izstāde) atbilstoši Iepirkuma, šī Līguma un tā pielikumu, Pasūtītāja un Izstādes organizatoru un normatīvo aktu prasībām.
   2. Izpildītājs apņemas Līguma 1.1. punktā norādītos Darbus veikt ar saviem materiāliem un darbaspēku Izstādē, kas norisināsies no 2018. gada 5. septembra līdz 8. septembrim norisināsies Rīgā, Ķīpsalas ielā 8.
2. **Pušu saistības**
   1. Izpildītājs apņemas veikt Darbus atbilstoši šī Līgumā noteikumiem, t.sk.**:**
      1. sagatavot un saskaņot ar Izstādes organizatoru un Pasūtītāju Stenda tehniskos plānus, kā arī saskaņot ar Pasūtītāju un Izstādes organizatoru pēc tā pieprasījuma Stenda dizaina gala variantu;
      2. saņemt visas atļaujas un veikt visus maksājumus, kas saistīti ar šī Līguma kvalitatīvu izpildi atbilstoši Līguma noteikumiem;
      3. izgatavot Stendu ievērojot Pasūtītāja un Izstādes organizatora prasības;
      4. nogādāt Stendu uz Izstādes norises vietu, kā arī nodrošināt Pasūtītāja nodoto materiālo vērtību drošu transportēšanu uz un no Izstādes, kā arī tā montāžu pirms un demontāžu pēc Izstādes, par to abpusēji parakstot atbilstošu nodošanas - pieņemšanas aktu;
      5. veikt Stenda montāžu un demontāžu ievērojot Iepirkuma tehniskajā specifikācijā noteiktos termiņus un saskaņā ar Izstādes organizatoru noteiktajiem laika grafikiem un tehniskajām prasībām; Latvijas kopstenda () montāža un montāžas procesā radušo atkritumu izvešana ir jāpabeidz līdz **.2018 plkst. 14:00,** bet stenda demontāžu un demontāžas atkritumu izvešanu veikt saskaņā ar izstāžu organizatoru nosacījumiem par demontāžas laiku un stenda vietas atbrīvošanu no demontāžas atkritumiem;
      6. nodrošināt tehnisko atbalstu Stenda darbībai visu Izstādes laiku;
      7. pēc Stendu demontāžas pilnībā atbrīvot Izstāžu kompleksu, t.sk. izvest demontāžas procesā radušos atkritumus;
      8. sadarboties ar Pasūtītāju Stenda dizaina, t.sk. materiālu, krāsu, u.c., precizēšanā. Izpildītājs ir tiesīgs, ievērojot Izstāžu organizatora prasības, un saskaņojot tās ar Pasūtītāju, veikt izmaiņas Stenda dizainā vai izmantotajos materiālos, ņemot vērā Iepirkuma un Publisko iepirkumu likuma prasības;
      9. nodrošināt visas Pasūtītāja, Izstādes organizatoru un normatīvo aktu noteikumus saistībā ar drošības prasībām Darbu izpildes vietās;
      10. nodrošināt, ka Iepirkuma piedāvājumā norādītais projekta vadītājs, visā Līguma izpildes laikā sadarbojas ar Pasūtītāju un Izstādes organizatoru un atrodas Darbu izpildes vietās, lai:
          1. nodrošinātu Līguma noteikumiem atbilstošu Darbu izpildes vadīšanu Latvijā un Izstādes norises vietā;
          2. nodrošinātu operatīvu komunikāciju un sadarbību ar Pasūtītāju, t.sk. parakstītu šī Līguma ietvaros nepieciešamos pieņemšanas - nodošanas aktus vai citus dokumentus vai novērstu Darbu izpildē konstatētos trūkumus;
          3. nodrošinātu operatīvu un sekmīgu komunikāciju ar Izstādes organizatoriem par tehnisko jautājumu risināšanu Līguma atbilstošai izpildei;
      11. nodrošināt nepieciešamo darbinieku skaitu Līguma ietvaros veicamo Darbu izpildei Līgumā paredzētajos termiņos un kvalitātē;
      12. nekavējoties novērst Pasūtītāja vai Izstādes organizatoru iebildumus par Darbu kvalitāti;
      13. nodrošināt caurlaides Izstādes norises vietai saviem darbiniekiem, kas nepieciešamas Stenda uzstādīšanas (montāžas) un demontāžas laikā.
   2. **Pasūtītājs apņemas:**
      1. uzraudzīt un sadarboties ar Izpildītāju šī Līguma ietvaros noteikt Darbu izpildē;
      2. veikt samaksu par Izpildītāja kvalitatīvi veiktajiem Darbiem atbilstoši Līguma noteikumiem un pamatojoties uz Izpildītāja izrakstīto rēķinu;
      3. saskaņot ar Izpildītāju Darbu grafiku un tā ietvaros:
         1. vienoties par Stenda dizaina gala precizējumiem un materiāliem, kādi ir nepieciešami Izpildītājam tā Līgumā norādītā Darbu veikšanai;
         2. nodrošināt Pasūtītāja rīcībā esošās un Darbu izpildei nepieciešamās informācijas nodošanu Izpildītājam;
         3. sniegt atbalstu Izpildītājam veikt pasūtījumus Izstādes organizatoriem to sniegtajiem pakalpojumiem, kas nepieciešami Darbu izpildei;
      4. nodrošināt Izpildītāju ar Stenda montāžai paredzēto laukumu Izstādes norises vietā tādā ģeometriskā konfigurācijā un platībā, kādā tas ir norādīts šī Līguma Pielikumā Nr.1. Pasūtītāj ir tiesīgs līdz Izstādes norises laikam mainīt Stenda montāžai paredzētā laukuma ģeometrisko konfigurāciju un/vai platību, ja izmaiņas ir pieprasījuši Izstādes organizatori (Izpildītājs bez rakstiskas saskaņošanas ar Pasūtītāju nav tiesīgs mainīt Stenda ģeometrisko konfigurāciju);
      5. informēt Izstādes organizatorus par Izpildītāju kā šī Līguma saistību izpildītāju, un, ja nepieciešams savstarpēji vienojoties, sniedz Izpildītājam atļauju pasūtīt un apmaksāt Izstādes organizatoru sniegtos pakalpojumus Darbu izpildes vajadzībām;
      6. nodrošināt Izpildītāju ar Izstādes laikam paredzēto caurlaidi Stenda darbības tehniskā atbalsta nodrošināšanai;
      7. nodrošināt šī Līguma norādītā pārstāvja piedalīšanos Līgumā noteikto pieņemšanas – nodošanas aktu parakstīšanai.
3. **Līguma summa un norēķinu kārtība**
   1. Kopējā Līguma summa par šajā Līgumā norādītajiem Darbiem saskaņā ar Izpildītāja Iepirkuma piedāvājumu (Pielikums Nr. 2) EUR \_\_\_\_\_\_\_\_ ( ), tai skaitā PVN 21%, EUR (). Līguma summa ietver visus Pasūtītāja maksājumus Izpildītājam, un nekādi papildus maksājumi Līguma izpildes gaitā netiek paredzēti. Līguma kopējā summa tiek samaksāta Izpildītājam par kvalitatīvi izpildītiem Darbiem šādā kārtībā:

3.1.1. Avansa maksājums 20 % apmērā no kopējās Līguma summas, kas ir EUR () apmērā, tai skaitā PVN 21% EUR () un kas ir apmaksājams 10 (desmit) dienu laikā pēc Līguma noslēgšanas, pamatojoties uz Izpildītāja iesniegtu rēķinu. Avansa maksājums tiek ieskaitīts Līguma summā;

3.1.2. Starpmaksājums 30 % apmērā no kopējās Līguma summas, kas ir EUR (), tai skaitā PVN 21%, EUR () un ir apmaksājams 2 (divu) darba dienu laikā pēc Stenda pieņemšanas (pirms Izstādes) saskaņā ar Pušu abpusēji parakstītu pieņemšanas - nodošanas aktu un Izpildītāja iesniegto rēķinu;

3.1.3. Gala maksājums 50% apmērā no kopējās Līguma summas, kas ir EUR (), tai skaitā PVN 21% EUR () un ir apmaksājams 10 (desmit) darba dienu laikā no Darbu gala pieņemšanas - nodošanas akta parakstīšanas dienas un Izpildītāja rēķina saņemšanas.

* 1. Par maksājuma dienu tiek uzskatīta diena, kad Pasūtītājs veicis pārskaitījumu uz Izpildītāja Līgumā norādīto norēķinu kontu bankā.
  2. Darbu vai to daļas izpilde tiek noformēta ar pieņemšanas – nodošanas aktu.
  3. Ja Darbu vai to daļas izpildē ir konstatēti defekti vai trūkumi, Pasūtītājs par to rakstiski paziņo Izpildītājam, nosakot termiņus to novēršanai. Izpildītājam ir pienākums par saviem līdzekļiem Pasūtītāja noteiktajā termiņā novērst konstatētos defektus un trūkumus. Ja Izpildītājs nenovērš šos defektus un trūkumus Pasūtītāja norādītajā termiņā un pienācīgā kvalitātē vai atsakās tos novērst, Pasūtītājam ir tiesības patstāvīgi novērst konstatētos defektus un trūkumus vai nolīgt citu personu defektu un trūkumu novēršanai. Šādā gadījumā Izpildītājam jāsedz defektu un trūkumu novēršanas izmaksas, ko Pasūtītājs ir tiesīgs vienpusēji ieturēt no Izpildītājam izmaksājamās Līguma summas atbilstoši defektu un trūkumu apjomam, paziņojot par to rakstiski Izpildītājam.
  4. Puse, kura atsakās no akta parakstīšanas, iesniedz otrai Pusei rakstisku sava atteikuma pamatojumu 1 (vienas) darba dienas laikā no atteikuma izdarīšanas brīža. Puses savstarpēji vienojas par akta parakstīšanas atteikuma iemeslu novēršanas kārtību un termiņiem.

1. **Pušu atbildība**
   1. Puses ir atbildīgas par savu saistību pilnīgu un pienācīgu izpildi saskaņā ar spēkā esošajiem Latvijas Republikas tiesību aktiem.
   2. Ja Darbi netiek izpildīti atbilstoši Līguma noteikumiem, t.sk. Stends netiek izgatavots un uzstādīts Līgumā norādītajā termiņā un kārtībā, bet Pasūtītājs ir izpildījis savas šajā Līgumā noteiktās saistības, tad Izpildītājs zaudē tiesības uz 100% (simts procentiem) no kopējās Līguma summas un 3 (trīs) darba dienu laikā atmaksā Pasūtītājam saņemto avansu un citus šī Līguma sakarā no tā saņemtos maksājumus, atlīdzina Pasūtītājam un Stenda dalībniekiem nodarītos zaudējumus, kā arī maksā līgumsodu par līgumsaistību neizpildi EUR 10 000,00 (desmit tūkstoši eiro un nulle eiro centi) apmērā.
   3. Līguma 4.2. punktā minētajā gadījumā Pasūtītājam 3 (triju) dienu laikā jāiesniedz Izpildītājam rakstiska pretenzija par Darbu izpildes neatbilstību Līguma prasībām, kā rezultātā Stends nav bijis gatavs darbam Izstādē atbilstoši šī Līguma noteikumiem.
   4. Ja Pasūtītājs maksājumus neveic Līgumā norādītajos termiņos, Pasūtītājs maksā Izpildītājam līgumsodu 0,5% apmērā no laikā nesamaksātās summas par katru kavējuma dienu.
   5. Puses nav atbildīgas par trešo personu (t.sk., Stenda dalībnieku) ietekmi uz Stenda tehnisko darbību un tehnisko drošību. Izpildītājs finansiāli un juridiski atbild tikai par tām dokumentētajām pretenzijām un zaudējumiem, kas Pasūtītājam, Izstādes organizatoriem vai dalībniekiem radušies Izpildītāja nekvalitatīvi veikto Darbu rezultātā.
   6. Izpildītājs un Pasūtītājs šī Līguma ietvaros neatbild par pretenzijām vai zaudējumiem, kādi varētu būt radušies Pusēm no dabiskas Stenda ekspluatācijas Izstādes darba laikā, kā arī neatbild par Stendā trešo personu izvietoto informāciju un eksponātiem un to izmantošanas sekām.
   7. Puses ir atbildīgas par vispārīgo un ugunsdrošības noteikumu ievērošanu Stendā Izstādes laikā un Stenda montāžas un demontāžas laikā, kā arī par specifisku drošības prasību ievērošanu.
   8. Pasūtītājs Stenda demontāžas brīdī ir atbildīgs par Līgumā minēto transportējamo priekšmetu un materiālu esamību Stendā.
   9. Puses ir atbrīvotas no saistību neizpildes vai nepienācīgas izpildes, ja tam par pamatu ir nepārvaramas varas (*force majeure*) apstākļi. Par nepārvaramas varas apstākļu iestāšanos Pusei nekavējoties, bet ne vēlāk kā 1 (vienas) darba dienas laikā jāziņo otrai Pusei. Pusei, kura atsaucas uz nepārvaramas varas apstākļiem ir jāpierāda, ka tai nebija iespēju ne paredzēt, ne novērst radušos apstākļus, kuru sekas par spīti īstenotajai pienācīgajai rūpībai, nav bijis iespējams novērst.
2. **Darbu pieņemšanas - nodošanas kārtība**
   1. Pēc Stenda montāžas beigām un pirms Izstādes atvēršanas apmeklētājiem Izpildītājs Stendu nodod Pasūtītājam ar pieņemšanas – nodošanas aktu. Ja Darbu izpilde veikta kvalitatīvi atbilstoši Līguma noteikumiem, Pasūtītājs to pieņem. Ja Izpildītāja veiktajā Darbā konstatējami trūkumi vai defekti (atkāpes no Līguma), Pasūtītājs neparaksta šo aktu, bet norāda konstatētos trūkumus vai defektus. Izpildītājam šādi trūkumi jānovērš nekavējoties, ievērojot Līguma 3.4. punkta noteikumus, bet ne vēlāk kā līdz Izstādes atvēršanas brīdim.
   2. Pēc Izstādes beigām Pasūtītājs ar pieņemšanas - nodošanas aktu Stendu nodod, un Izpildītājs to pieņem demontāžai.
   3. Puses paraksta Darbu gala pieņemšanas - nodošana aktu pēc šajā Līgumā noteikto Pasūtītāja materiālo vērtību atgriešanas Rīgā, Struktoru ielā 14, kas apliecina Darbu pilnīgu izpildi. Ja Izpildītāja sniegtajos Darbos konstatējami trūkumi vai defekti (atkāpes no Līguma), Pasūtītājs neparaksta minēto aktu līdz aktā norādīto trūkumu vai defektu novēršanai. Izpildītājam šādi trūkumi jānovērš nekavējoties, ievērojot Līguma 3.4. punkta noteikumus.
   4. Gadījumā, ja 5 (piecu) darba dienu laikā pēc Izpildītāja parakstītā pieņemšanas – nodošanas akta saņemšanas Pasūtītājs nav to parakstījis vai nav cēlis pamatotus iebildumus, Puses vienojas, ka aktā Darbi tiek atzīti par pieņemtiem un tiek veikta apmaksa atbilstoši Līguma 3.1. punktā noteiktajam.
   5. No Pasūtītāja puses pilnvarotā persona par Līguma izpildi - projekta vadītājs, t.sk., tiesīgs parakstīt Līgumā noteiktos pieņemšanas – nodošanas aktus, \_\_\_\_\_\_\_\_\_\_\_\_\_\_\_\_\_\_\_.
   6. No Izpildītāja puses pilnvarotā persona par Līguma izpildi - Darbu vadītājs, t.sk., tiesīgs parakstīt Līgumā noteiktos pieņemšanas – nodošanas aktus, \_\_\_\_\_\_\_\_\_\_\_\_\_\_\_\_\_\_\_\_\_\_.
3. **Citi noteikumi**
   1. Ir pieļaujami tikai Līguma nebūtiski grozījumi. Būtiskus grozījumus drīkst izdarīt tikai atbilstoši Publisko iepirkumu likuma regulējumam. Līguma grozījumi un papildinājumi ir spēkā tikai tad, ja tie noformēti rakstveidā un ir Pušu parakstīti. Tie pievienojami Līgumam un kļūst par tā neatņemamu sastāvdaļu.
   2. Pasūtītājam ir tiesības vienpusēji izbeigt Līgumu, paziņojot par to rakstveidā Izpildītājam 5 (piecas) darba dienas iepriekš, ja Izpildītājs nepilda šī Līguma noteikumus.
   3. Pasūtītājs, mainoties valsts piešķirtajam finansējumam saistībā ar šī Līguma izpildi, ir tiesīgs atteikties no Līgumā noteiktajiem Darbiem vai mainīt to apjomus, tos samazinot vai palielinot, par to brīdinot Izpildītāju vismaz 20 (divdesmit) dienas iepriekš.
   4. Ja kāds no Līguma noteikumiem zaudē juridisko spēku, tas nerada pārējo noteikumu spēkā neesamību
   5. Visi strīdi, kas rodas Līguma izpildes laikā, par kuriem puses nevar rakstiski savstarpēji vienoties, tiek izskatīti saskaņā ar Latvijas Republikas tiesību aktiem tajos paredzētajā kārtībā.
   6. Līgums sastādīts uz (\_\_\_\_\_\_\_) lapām ar 2 (diviem) pielikumiem, kopā uz (\_\_\_\_\_\_\_\_) lapām, un ir, parakstīts 2 (divos) eksemplāros, pa 1 (vienam) eksemplāram katrai Pusei. Abiem eksemplāriem ir vienāds juridiskais spēks.

Pielikumā:

Pielikums Nr. 1 - Tehniskā specifikācija;

Pielikums Nr. 2 - Izpildītāja Finanšu piedāvājums.

# Pušu rekvizīti un paraksti

|  |  |
| --- | --- |
| **Pasūtītājs:**  AGRORESURSU UN EKONOMIKAS INSTITŪTS  Ekonomikas pētniecības centrs  Zinātnes iela 2, Priekuļi, Priekuļu pagasts Priekuļu novads, LV-41026  PVN maks. reģ. Nr. LV90002137506  Valsts kase  Konta Nr. LV57TREL916038801000B | **Izpildītājs:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |